ელზა ბაუში

რომეოს შეყვარებული

მოქმედი პირნი:

ნორა-მსახიობი 63 წლის

 ქეთო-50 წლის თეატრალური კოსტუმების ჩამცმელი

ლალი-21 წლის თეატრალური კოსტუმების უმცროსი ჩამცმელი

ქეთო და ლალი საგრიმიოროში კოსტუმებს ანაწილებენ

ქეთო-ეს აქ დაკიდე. ეს გრძელი კაბა იქით.არა მანდ არა!

ლალი უხეშათ მოიქნევს კაბას და საგრიმიორო მაგიდიდნან ჭიქს გადმოაგდებს.

ქეთო- რას შვები? მღუპავ?!(ყველა გაუთოვებულ კოსტუმს ძირს აგდებს და მივარდება ჭიქას)გადტყდა? ვაიმე...ეს იცი ვისი ჭიქაა?

ლალი-ვისია?ვინმე ვარსკვლავის?

ქეთო-არა ნორასია! მომკლავს, კი არა მოგვკლავს!

ლალი-ნორა ვინაა?

ქეთო- მაგასთნ ფრთხილად ,თორე მიგასხმევინებს ტვინს და იძახე მერე “ნორა ვინაა”..

ლალი-რატომ რა დავუშავე?(იცინის)

ქეთო-ჰიიიიიი ოდნავ აძვრა ემალი! ჩქარა წებო! შედი ჩემ ოთახში!

ლალი კიდებს კოსტუმებს და გადის მოაქვს წებო

ქეთო-ღმერთო გვიშველე! არ დამავიწყო დაუჯდომელის წაკითხვა თუ გადავრჩით.აჰა, მიწებდა!გაუშვი ხელი! ისე დავდოთ, რომ ეს ადგილი მივარტიალოთ.აუ, არ დაინახოს რა მოხდება ღმერთო!

ლალი-ვაიმე,ჭიქაა რა! თუ დაინახავს და ახალს ვუყიდი!

ქეთო-შენ გოგო სულელი ხო არა ხარ? რას უყიდი რას? ეს იცი ვისი ნახმარია? ბაბულია ნიკოლაიშვილმა აჩუქა თეატრში რომ მოვიდა მაგ წელს!

ლალი-ბაბულია ნიკოლაიშვილი ვინ იყო?

ქეთო-დიდი არტისტი!

ლალი-რავი მე კი არ გამიგონია და...

გაისმება მაღალ ქუსლიანი ფეხსაცმელების ხმა. ქეთო პანიკაშია და მოახერხებს გაქცევას. ლალი ვითომ იატაკს აპრიალებს, ქვევით დაეცემა.საგრიმიოროში შემოდის ნორა ,ქურქით და უზარმაზარი ქუდით.ხელში ყვივილები უჭირავს

ნორა-გამარჯობა!

ლალი-გამარჯობა!

ნორა- აქ რა გინდათ ?ახალი დამლაგებელი ხართ?

ლალი-კი...არა...კი

ნორა-მერე დაგელაგებინათ ჩემს მოსვლამდე!

ლალი-ხო, მაგრამ სპექტაკლის დაწყებამდე ჯერ საკმაოდ ადრე.

ნორა- შენ შეგითანხმო როდის მოვიდე საკუთარ თეატრში?

ლალი- მაპატიეთ.მე დამლაგებელი არ ვარ. ახალი ჩამცმელი ვარ. უბრალოდ პატარა ლაქა დავინახე იატაკზე და ვიფიქრე რატომ უნდა იყოს ნორას საგრიმიოროში ლაქა და აი,ცხვირსახიცით...

ნორა-ქალბატონი ნორა ჯერ ეს ერთი! მე რა ახალი ჩამცმელი მემსახურება? არა, არა! დღესვე დავწერ განცხადებას!მე ქეთო მემსახურება 30 წელია.სადაა ქეთო?

ლალი-არა ,?უბრალოდ მე კოსტუმები...

ნორა-(ნორა გახდას იწყებს) მომისმინე შვილო.მომეხმარო თუ შეიძლება რომ გავიხადო ჩემი მტრედისფერი შუბა.ეჰ..ეს მოსკოვიდან ჩამომიტანა ალან რიკმანმა.მაშინ ესე არ იყო. შუბა ყველას არ ეცვა.არც მოდაში არ იყო.მე ოცი წელია ტრუსიკს არ ვხმარობ.თურმე რაღაც უზვირფასეს ფინურ თეთრეულს მყიდულობდა საჩუქრდ ალანი, ეგ ჰამლეტს თმაშობდა მე ოფელიას, და ბიჭო რას შვებიო, ეგ ტრუსიკს საერთოდ არ იცვამსო, სტურუას უთქვამს ,და მერე მიყიდა ეს შუბა! რა სილამაზეა...

ლალი-ულამაზესია ნამდვილად!

ნორა ფეხს გაუშვერს .ლალი მივარდება და დახდის ფეხსაცმელებს.

ნორა-არა წარმოგიდგენია! ხო, უძვირფასესი ფეხსაცმელები მაქვს, წინ მეცვიტება ,აი სულ წინ და რატომ? მე ხო საჭესთნ ვარ სულ და ამ მაღალ ქუსლიანებს ისეთი დაქანება აქვს, პედალი მიცვითავს და მიუბედურებს ფეხსაცმელებს. ეს დიორებია! შეხედე რა...ნუ გადასაყრელებია! ვსო! პარიზში მარტო ფეხსაცმელების სააყიდლად ჩავდივარ.ისე ვერ ვიტან მაგ ქალაქს! ნუ კატარსტროფა!”უჟას!”მაგრამ მიწევს.წინაზ მე და ელენე ვიყავით ჩემი შვილი. მეუბნება შოპინგს რომ მოვრჩით სადმე ხომ არ დავსხდეთო.ნუ რატომ იქცევი შვილო ხამივით.პირველად ხარ? კრუასანი ასუქებს! ოჰ..!სახეზე რას ხმარობ?

ლელა-მე?

ნორა-ხო შეენ!აბა მე ვერ ,არ მეტყობა რომ მარტო მკვდარი ზღვის პროდუქციას ვხმარობ იზრაელიდან?!

ლალი-მე არაფერს ვხმარობ.

ნორა-ეგრეც ვიფიქრე!

ნორა რადიოსთნ მივა და აუწევს ხმას.ტრანსლაცია დიდი დარბაზიდან მიდის

ხმა რადიოში-გაიტანეთ გვამები მორჩა რეპეტიცია და ვემზადებით სპექტაკლისთვი!

ნორა მიუახლოვდება ლალის სახეზე ხელს მოკიდებს.

ნორა-გამომშრალი გაქვს დედიკო !საშინლად!ახალგაზრდა გოგო და უკვე ასეთი პრობლემური კანი..(გამოაღებს უჯრას და იქიდან ამოიღებს ერთჯერად კრემს და ლოსიონს) აიღე ესენი ,წაისვი გიშველის.ან კვერცხის გული ყოველ დილით . წადი ეხლა ჩუსტები მომიტან, ან არა! ქეთომ მომიტანოს. ქეთოოოოო! ჩუსტები მინდა ჩემი სასწრაფოდ!

ლალი გადის ჩქარა.ქეთო შემოდის ჩუსტებით.

ნორა- ქეთო იმედია ეს ახალი ვიღაც ,კაცმა არ იცის ვინ,მე არ მომემსახურება!არა რა იცის ეხლა მაგან რა როდის უნდა ჩამაცვას და მომიტანოს? არა ისე ნუ იზამენ ,რო სცენაზე დამაგვიანდეს!სასწრაფოდ მოიტანე საღებავი!თმას შევიღებავ. გადავივლებ და მერე გრიმიორებს დაუძახე.

შემოდის ლალი ჩუსტით

ქეთო-ეგ რა არი გოგო? სხვა მსახიობისაა.

ნორას ტელეფონი ურეკავს

ნორა-ვაიმე, “მაი დარაგიე”.არა,არა გენაცვალე მთელი ეს პერიოდი დაკავებუი ვარ კატასტროფიულად!ბატონ გიორგი ჭოლაძესთნ, დიახ, დიახ ბატონ გიორგისთან ვმუშაობ მთვარ როლზე და მე თვითონ ვდგამ ბავშვებთან შექსპირის “ჭირვეულის მორჯულებას” არა,არა გენაცვალე ვერ მოვალ თქვენ გადაცემაში.”ნი კაკ ნე სმაგუ”.

დაკიდებს.

ნორა-ქეთო მოდი დამადე საღებავი.

ქეთო საღებავიან ჭურჭლს და ჩოთქს მოიმარჯვებს.

ნორა-გამოაკრეს ახალი სპექტაკლის განაწილება, გიორგი რო დგამს?

ქეთო-კი

ნორა-(ამოიოხრებს)ძალიან მიხარია რომ მე არ ვარ!არც მეცალა და უარი უნდა მეთქვა მაინც როლზე რა!წამი დრო არ მაქვს თავისუფალი,მაგრამ ნუ თეატრს აკლდება, ძალიან ბევრი, მე რომ არ ვარ სპექტაკლში და ვნერვიულობ თორემ რა...

რეკავს

ნორა-ჟუნა, გთხოვ, დღეს ჩემი სტუმრები მოდიან სპექტაკლზე, მოსაწვევი დავუტოვე და შენი ჭირიმე რა დასვი და ყურადღება მიაქციე. არა, არ გთხოვდი, მაგრამ “ნი კაკ ნე სმაგუ”.(ქეთოს ხელს აუწნევს)ქეთო მარტო ძირებზე რა!ხო ,ხო ჟუნიკო! პრემიერ მინისტრის დედინაცვალია ის ქალბატონი და ნუ.. ძააან მთხოვა და ნუ რა მექნა... კარგი კარგი შენ იმედზე ვარ!

ქეთო- ვაიმე ,ქალბატონო ნორა...

ნორა-კაი რა ქეთო რა ქალბატონო.”ია წებე უმალაუ” შენეთვის ნორა! (გადახედავს ატუზულ ლალის)

ქეთო-ნორიკო ყავას ხომ არ მიირთმევთ?

ნორა-არა!წავედი მე ჩამოვიბან.

ლალი-მეზიზღება ეს ქალი! ფუ, რა საშინელი არსებაა

ქეთო-ჩუმად იყავი!

ლალი-ეს რა არის? ესე როგორ ცხოვრობ?

ქეთო-რატომ? კეთილიცაა ყოველ დღე მჩუქნის ფულს.ხან ხუთი, ხან ათი ლარი

ლალი-ეს გჩუქნის რამეს?ვაიმეეე,არ გადამრიო ეხლა! მე რას მატყუებ.ამას უძლებ 30 წელია? გავგიჟდები!

ქეთო-რა ვქნა... თეატრი მიყვარს!ჩემი სამსახური მიყვარს!

ლალი-რის ფასად დეიდა ქეთო? ‘ტრუსიკი არ მაცვია 20 წელია’-ს ფასად და თავზე დაჯმის?

ქეთო-(ჩამოჯდება ცრემლები მოადგება) გთხოვ!... ჩუმათ გთხოვ!.... გაიგებს და ისეთ ამბავს ამიტეხავს არ იცი შენ...

ლალი-რას თამაშობს?

ქეთო-(ამაყად) რომეოს შეყვარებულს

ლალი-ვაიმე!არ გადამრიო და არ მითხრა რომ ჯულიეტას თამაშობს ეს თორემ თავს მოვიკლავ!

რადიოდინამიკიდან ხმა-**ბენვოლიო.**

საკვირველია ჭეშმარიტად. სიყვარული რომ თვითან ისეთი კეთილი და საამო გრძნობაა, მოპოება იმისი რათ უნდა იყოს აგრე გაძნელებული

ქეთო-რომეოს შეყვარებული როზალინა იყო როზალინააა! შენ რა მართლა ჯულიეტა გგონია უყვარდა?!ჯერ პიესა კარგად წაიკითხე და მერე ილაპარაკე!

ლალი-კაი ხო კაი..მეთქი ჯულიეტას თამაშობს და რა უცნაური რეჟისორული გადაწყვეტაა თქო ვიფიქრე.კიდევ კარგი ამის ატანა არ მომიწევს და ახალგაზრდებს ჩავაცმევ მე.

ქეთო-ეგენიც გაიზრდებიან და ნორას ნაირები გახდებიან! მერე რას იზამ?

ლალი-ღმერთმა დაიფაროს დედამიწა რომ ყევლა ნორასნაირი გახდეს!

აბაზანიდან გამოდის ნორა.

დინამიკიდან ხმა: ნეტა რომეო სად არის, დღეს არსად გინახავთ? გმადლობ შენ უფალო რომ აქ არ შეესწარა.

ნორა-დავიწყე ჩაცმა ჩქარა თორემ წინა სპექტაკლზე შესვლა დამაგვიანდა და არ იცი,დგანან მსახიობები და მიყურებენ,ცოტა გაოცებული სახით. ძაან ბევრი ვიცინეთ.სპექტაკლის მერე ოღონდ, სცენაზე კი არა.

ლალი-...ჰაჰაჰაჰაჰაჰაჰაჰაჰაჰაჰა

 ლალი გარბის საგრიმიოროდან

ნორა-გიჟია ხო?

ქეთო-არა იცი რა კარგი გოგოა ნორიკო.იცი ვისი შვილია?

ნორა-არა.

ქეთო- მწერალი დადა ბუღაძის

ნორა-“ბოჟე უპასი!”

ქეთო-აბა?! მაგან ხო ინსულტი მიიღო და ეს არჩენს გოგო.

შემოდის ლალი.

ლალი-ქალბატონო ნორა, ტეხრეჯმა ხუტ წუთში მაგის სცენააო!

ნორა-მისშველეთ ჩქარა!არა. ნუ, როგორ გამექცა დრო?!არა, მიშველეთ სასწრაფოდ!... ვაიმე...ლალი გენაცვალე დაგვეხმარე!

ლალის მოაქვს ულამაზესი კაბა თვლებით მორთული.ქეთო და ლალი მოსავენ ნორას, დიდგვაროვანის კაბით.თავზე მოოჭვილ დიადემას ახურავენ.გიჟებივით ფაციფუცობენ ნორა ხან ითხოვს, ხან რას.

ნორა-ქეთო, გადამწერე ჯვარი!

ქეთო-“ვა იმია ატცა,სინა ი სვიტოვა დუხა! ალილუია!”

ქეთო ჯვარს გადაწერს.ნორა ემზარება.ლალი და ქეთი კულისებში შეყვებიან და უთვალთვალებენ

ნორა გადის . სცენაზე.ხელში სასანთე უჭირავს. იწყება მეჯლისი

ლალი-რა ლამაზი კაბაა აქვს ნორას!

ქეთო-თვითონ შეაკერინა. არ ენდო მხატვარს! 33 სვაროვსკის თვალია გამოყენებული.

ლალი გახედავს გაოცებული

ქეთო-ჩემ ორ შვილს ვფიცავარ!

ნორა გადაივლის სცენას.ხელის მოძრაობით ესალმება ყველას და ისევ გამოდს კულისებში.

ნორა-მორჩა! უჰ ,ამოვისუნთქე!

იქვე დევს ერთხჯერად სხველი ცელსახოცები და ქაღალდი.ნორა აიღებს, გაიხედ-გამოიხედავს, კაბის რუშებს აიწევს, ჩუმათ ჩაიდებს და საგრიმიოროში შედის.

ლალი-ქეთო დეიდა ეს რა ქნა? მოიპარა?

ქეთო-აიღო!

ლალი-დავინახე რომ მოიპარა!

ლალი-აიღო!!!კატა ყავს სახლში. აქ ტყუილად შრება სხველი სალფექკები და რა პრობლემაა?

შედიან საგრიმიოროში

ნორა დაყურებს ჭიქას

ნორა-ქეთო...ჩემ ჭიქას შეხედე ქეთო...

ქეთო-ვაიმე ნორააა..ვაიმე...მე მე..

ნორა-არა ქეთო!..ვიცი ვინც ქნა!გვერდზე საგრიმოროში მერი..მაგისი გაკეთებულია.ყველანაირად მებრძვის!

ქეთო-ვაიმე...არ ინერვიულო ნორიკო.აბა, მანახე რა ჭირს!მე ვუშველი.ეგრე გეგონა შენ რომ შენი ბარბერის პერანგიდან ვერ ამოვიყვანდი ლაქას,მაგრამ ამოვიყვანე!

ნორა ართმევს ჭიქას და მირბის ოთახიდან

ნორა-მისმინე ლალიკო! აგერ სარკის უკან არის დიდი ყავავილების ბუკეტი.ჩაიცვი ეხლა შენ ჩემი მტრედისფერი შუბა.ჩაირბინე პარტერში და პაკლონის დროს,მომართვი სცენაზე ეგ ყვავილები.დედი,მომაწოდე ერთი ჩემი პრადას ჩანთა!

ამოიღებს 10 ლარს და უწვდის

ნორა-აჰა,შენ ლალიკო...

ლალის სახე

დ ა ს ა ს რ უ ლ ი